泽国鱼龙气,征途冰雪文。
悲歌过燕赵,一吊望诸君。
燕赵多豪杰,悲歌不暇裁。
素知黄祖性,敢恃祢衡才。
酒尽月将落,烛残风又来。
下阶成独步,惆怅一兴哀。
祖道一尊酒,凉风江上生。
枫林一叶丹,秋动千山声。
星离越溪水,雨散吴王城。
我昔游燕赵,居人送我行。
今我亦送客,酒尽泪欲倾。
乃知送我者,掩袂多至情。
曾随正德年中驾,亲见昭阳殿里花。
燕赵悲歌何处觅,旅魂飘泊楚天涯。
淮海表兹郡,东南诚要津。
近代亦雄藩,亲王莅斯民。
荆吴自兹入,燕赵亦来臻。
舟车无停运,孳货若丘坟。
冠盖充廛里,歌吹咽城罝。
美酒既如渑,粱肉夹道陈。
休养近百年,富庶难具论。
大道无恒处,荣悴每相因。
风烟一披拂,奄忽同埃尘。
空屋啸蹲鸱,崩垣走惊麇。
帟蒲交四野,骴骼俨若新。
贵贱不复知,贤愚安能分。
予有山阳遣,经过属秋辰。
凭高肆遐览,落日无行人。
欲继芜城作,薄劣愧参军。
鸡鸣双户间,行人出门阑。
出门一何易,入门一何难。
君今行远地,妾欲致微意。
燕赵尚豪侠,杀人为意气。
邹鲁多儒生,彬彬守经义。
临歧不惑,古称为明。
送子远游,听我《鸡鸣》。
西风吹易水,晓饭白沟河。
猎骑平原浅,渔舟别渚多。
地分燕赵敌,国蹙宋辽和。
今日逢全盛,卢龙尚枕戈。
忆初见君江浦外,七尺长身齿含贝。
君年未冠复新婚,锦带吴钩紫丝佩。
豪姿侠气飒萧爽,春鸿轻便秋隼快。
结交梁楚燕赵间,追慕廉蔺羞郭解。
誓将弓槊事鞍马,耻作寒儒服巾带。
余时琐屑笺虫鱼,折几寒灯写秋芥。
相逢一笑恍自失,不异低岑仰高岱。
杀鸡为黍三日谈,深中肯綮入襜骱。
方喜师君竟兄我,卮酒动辄受百拜。
停觞烂熳出险语,磔裂鬼胆穷百怪。
天然清真去雕饰,王嫱西施洗铅黛。
漱芳隽腴再三读,项上之脔左手蟹。
技痒砺秣互掎角,十捷一二八九败。
余实羡君敏且博,君亦怜余强而迈。
英雄敢夸君与我,强弱不止楚敌蔡。
孟潴豪士渤海高,时复峙足如鼎鼐。
高才于我十倍我,尚叹追君力不逮。
纵横千字戚生笔,迭宕百韵余公莱。
僧房秋迥钵声长,雪屋香销烛痕在。
清游未竟夕漏终,落月残星悲一慨。
激烈正醉金陵酒,漂泊共泛濠梁载。
城荒地僻生计拙,时脱春衫倩人卖。
破楼夜雨邻钟急,委巷秋风茅屋坏。
斯时愁绝正难禁,君独相看劝余耐。
别来奔走向西洛,面色痿黧病新差。
章台握手须臾立,胸臆梗塞若有碍。
平生耻作儿女悲,此别戚戚若有慨。
今朝过蔡将入陈,渐见舟舻舣滩濑。
平漪细石鱼跳渚,斜日低烟雁横塞。
相思无奈客中愁,聊述长歌歌一再。
尔放金鸡别帝乡,何如李白在浔阳。
日暮经过燕赵客,解裘同醉酒垆傍。
徘徊桂树凉飙发,仰视明河秋夜长。
此去梁园逢雨雪,知予遥度赤城梁。
今夕何夕灯满堂,金钗夜舞华瑟傍。
香风拍袂红霞举,玉腕矫矫凌虚翔。
飘飘云步荡轻佩,八鸾协律鸣锵锵。
花柔玉软两无力,宛转应节随低昂。
蟠身蹲伏龟鹤息,延颈直跱螭龙长。
明珠圆转盘四角,新莲袅娜波中央。
繁歌急调相迫促,紫燕双入虚帘忙。
粉脂凝汗朱颜发,明月空梁添素光。
座中豪客燕赵产,快赏一举连十觞。
吴才虽不胜杯酌,能握绮笔挥词章。
聊酬一曲当缣素,清腕不让湓阳郎。
湓阳涕泗苦不足,风流讵及吴才狂。